《苏子瞻因胶西赵明叔赋薄薄酒杜孝锡晁尧民黄鲁直从而有作孝锡复以属予意则同也聊以广之 其一》
宋代·李之仪

薄薄酒，胜茶汤。刳麝脐，为有香。断尾山鸡避文章，直木先伐甘井竭，谁将列鼎移黄粱。

扬雄草玄反嘲白，曲糵宁非井丹食。却念牛衣儿女心，王郎漫致回天力。

五湖归去弄烟月，伏剑成名空玉雪。饮薄酒，醉后纷纷亦何有。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。